 Levitikọs 2  Ọ bụrụ na mkpụrụ obi achọọ ịchụrụ Jehova àjà ọka, àjà ya kwesịrị ịbụ ntụ ọka e gwere nke ọma; ọ ga-awụkwa ya mmanụ ma tụkwasị frankinsens nelu ya.Ọ ga-ebutere ya ụmụ Erọn bụ ndị nchụàjà, onye nchụàjà ga-ekpoju ntụ ọka ahụ e gwere nke ọma ọbụ aka ya, tinyere mmanụ ya na frankinsens ya dum; ọ ga-esure ya nọkụ nebe ịchụàjà ka ọ bụrụ ihe ncheta ya, dị ka àjà na-esi ísì ụtọ nke a na-esurere Jehova nọkụ.Ihe fọdụrụ nàjà ọka ahụ ga-abụ nke Erọn na ụmụ ya, dị ka ihe kasị nsọ nke si nàjà a na-esurere Jehova nọkụ.Ọ bụrụ na àjà ị ga-achụ bụ àjà ọka nụdị achịcha e ghere nekwú, ọ ga-abụ nke e ji ntụ ọka e gwere nke ọma mee, achịcha na-ekoghị eko nke a gwara mmanụ ma ọ bụ achịcha dị fere fere na-ekoghị eko nke e tere mmanụ.Ọ bụrụ na àjà ị ga-achụ bụ àjà ọka nke e ji ite dị mbadamba ghee, ọ ga-abụ nke e ji ntụ ọka e gwere nke ọma, nke a gwara mmanụ, ghee, ọ ga-abụ nke na-ekoghị eko.A ga-anyawasị ya iberibe iberibe, ị ga-awụkwa ya mmanụ. Ọ bụ àjà ọka.Ọ bụrụ na àjà ị ga-achụ bụ àjà ọka nke e ji mmanụ ghee nime ite nwere afọ, ọ ga-abụ nke e ji ntụ ọka e gwere nke ọma na mmanụ mee.Ị ga-ewetara Jehova àjà ọka e ji ihe ndị a mee; a ga-enye ya onye nchụàjà, ọ ga-ewetakwa ya nso nebe ịchụàjà.Onye nchụàjà ga-ekporo ụfọdụ nime àjà ọka ahụ ka ọ bụrụ ihe ncheta ya, ọ ga-esurekwa ya nọkụ nebe ịchụàjà, dị ka àjà na-esi ísì ụtọ nke a na-esurere Jehova nọkụ.Ihe fọdụrụ nàjà ọka ahụ ga-abụ nke Erọn na ụmụ ya, dị ka ihe kasị nsọ nàjà a na-esurere Jehova nọkụ.Ọ dịghị àjà ọka unu ga-enye Jehova nke a ga-eme ka o koo eko, nihi na unu agaghị ewere ihe ọ bụla e tinyere ihe na-eko achịcha nakwa mmanụ aṅụ suree nọkụ ka ọ bụrụ àjà a na-esurere Jehova nọkụ.Unu ga-achụrụ ha Jehova nàjà dị ka mkpụrụ mbụ, a gaghịkwa eweta ha nelu ebe ịchụàjà ka ha bụrụ ihe na-esi ísì ụtọ.Ị ga-etinye nnu nàjà gị ọ bụla bụ àjà ọka; ekwela ka nnu nke ọgbụgba ndụ Chineke gị kọọ ụkọ nàjà ọka gị. Mgbe ị na-eweta ihe ọ bụla ị chọrọ ịchụ nàjà, wetakọta ya na nnu.Ọ bụrụ na ọ bụ àjà ọka nke si ná mkpụrụ mbụ kara aka ka ị ga-enye Jehova, ị ga-enye oko ọka na-akpọbeghị akpọ nke a hụrụ nọkụ, ọka ọhụrụ a kụjasịrị akụjasị, dị ka àjà ọka nke si ná mkpụrụ mbụ gị kara aka.Ị ga-awụ mmanụ nelu ya ma tụkwasị frankinsens nelu ya. Ọ bụ àjà ọka.Onye nchụàjà ga-esure ihe ncheta ya nọkụ, ya bụ, ụfọdụ nime ọka ahụ a kụjasịrị akụjasị na mmanụ, ya na frankinsens ya dum, dị ka àjà a na-esurere Jehova nọkụ. 